Във връзка с постъпило уведомление с вх. № ОВОС-2301/14.10.2024г. за инвестиционно предложение (ИП): “ОБЩЕСТВЕНО ОБСЛУЖВАЩИ, ПРОИЗВОДСТВЕНИ И СКЛАДОВИ ДЕЙНОСТИ, ПЪТИЩА ЗА ТРАНСПОРТЕН ДОСТЪП И ОБСЛУЖВАНЕ“ в ПИ 61412.12.31, 61412.12.32, землището на село Радиново и в ПИ 03839.41.77, 03839.41.75, 03839.41.65, 03839.41.64, 03839.41.63, 03839.41.62, 03839.41.61, 03839.41.60, 03839.41.59, 03839.41.58, 03839.41.57, 03839.41.56, 03839.41.55, 03839.41.54, 03839.41.53, 03839.41.52,03839.41.51, 03839.41.50, 03839.41.49, 03839.41.48, 0383941.47,03839.41.37, 03839.41.32, 03839.41.13, 03839.41.12, 03839.40.1, землището на село Бенковски, Община „Марица“, Област Пловдив, с възложител: „ЕЛИТ - 2095“ ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т.1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Марица, Кметство с. Радиново и Кметство с. Бенковски

Отговорено от РИОСВ-Пловдив на 29.10.2024г.